pythainlp/thaigov-v2-corpus-22032023 huggingface dataset:
วันศุกร์ที่ 11 มีนาคม 2565
โฆษกรัฐบาลจวก “สงคราม” แสร้งทำเป็นไม่รู้  ใครชอบใช้พวกมากลากไป วอนหยุดโหนกระแส-สร้างวาทกรรมเอาเปรียบ แจงเงินกู้ 1.5 ล้านล้าน ใช้ช่วยเยียวยาประชาชน ฟื้นฟูเศรษฐกิจยามวิกฤต
โฆษกรัฐบาลจวก “สงคราม” แสร้งทำเป็นไม่รู้  ใครชอบใช้พวกมากลากไป วอนหยุดโหนกระแส-สร้างวาทกรรมเอาเปรียบ แจงเงินกู้ 1.5 ล้านล้าน ใช้ช่วยเยียวยาประชาชน ฟื้นฟูเศรษฐกิจยามวิกฤต
วันนี้ (11 มีนาคม 2565)นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสงคราม กิจเลิศไพโรจน์ ประธานคณะกรรมการยุทธศาสตร์พรรคเพื่อชาติ ระบุว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม กินหรูอยู่สบาย แต่บังคับให้ประชาชนเสียสละว่า น่าเสียดายที่นายสงครามเป็นถึงอดีตรัฐมนตรีช่วยว่าการกระทรวงพาณิชย์ และอยู่ในแวดวงการเมืองมามากกว่า 10 ปี แต่กลับไม่เข้าใจโลก ไม่เข้าใจความเป็นจริง ทั้งเรื่องของเศรษฐกิจการค้าและการเมือง การที่บอกว่านายกรัฐมนตรีไม่ให้ความสำคัญกับเสียงข้างน้อย การเมืองใช้พวกมากลากไป ทำให้ย้อนอดีตกลับไปหลายสิบปีนั้น นายสงครามคงเข้าใจผิด เพราะเรื่องเสียงข้างมากหรือน้อยเป็นเรื่องของสภาฯ ไม่ใช่เรื่องของฝ่ายบริหาร ซึ่งที่ผ่านมานายกรัฐมนตรีประกาศชัดเจนว่า การเมืองเป็นเรื่องของพรรคการเมือง ดังนั้น การเมืองที่ใช้พวกมากลากไป ไม่สนใจเสียงส่วนน้อย น่าจะใช้กับอดีตพรรคการเมืองที่นายสงครามเคยสังกัดเมื่อหลายปีก่อนน่าจะเหมาะสมกว่า
นายธนกร กล่าวอีกว่า สำหรับปัญหาราคาน้ำมันและสินค้าแพงนั้น นายสงครามก็น่าจะเข้าใจดีว่าเกิดจากอะไร อย่าแสร้งทำเป็นโหนกระแส เอาดีใส่ตัวแล้วทำลายผู้อื่น โดยเฉพาะเรื่องราคาน้ำมันที่อ้างว่าแม้ไม่มีสงครามราคาน้ำมันของไทยก็สูงเป็นอันดับต้น ๆ ในอาเซียนนั้น ราคาน้ำมันมีปัจจัยต่าง ๆ ที่เข้ามากำหนดราคา และถ้ามองว่าสูงจริง ทำไมในสมัยรัฐบาลนายสงครามถึงไม่แก้ปัญหาเช่นกัน รถโดยสารสาธารณะวันนี้นายสงครามในฐานะผู้แทนประชาชนเคยนั่งบ้างหรือไม่ อยากให้หยุดสร้างวาทกรรมว่าใครเอาเปรียบใคร ยิ่งในภาวะเช่นนี้ทุกคนต้องร่วมมือกันและมีความเสียสละ
“การกู้เงิน 1.5 ล้านล้านบาทนั้น เป็นมาตรการกระตุ้นการใช้จ่ายและขับเคลื่อนเศรษฐกิจในช่วงวิกฤตที่มีการแพร่ระบาดของโควิด - 19 ไปทั่วโลก ไม่ใช่ภาวะปกติ รัฐบาลเป็นเพียงภาคส่วนเดียวที่มีความสามารถในการดำเนินการ เพราะภาคเอกชนหยุดชะงัก ซึ่งทั้งหมดก็เพื่อช่วยเหลือเยียวยาประชาชนและฟื้นฟูธุรกิจผ่านมาตรการต่าง ๆ ซึ่งรัฐบาลชี้แจงแล้วหลายครั้ง นายสงครามไปอยู่ไหนมา นอกจากนี้ ในอดีตก็เคยมีการกู้เงินเพื่อรับมือสถานการณ์วิกฤต เช่น วิกฤตต้มยำกุ้ง ปี 2540 หรือวิกฤตสินเชื่อซับไพร์ม ปี 2552 นายสงครามเคยศึกษาเรื่องเหล่านี้ก่อนพูดหรือไม่” นายธนกรกล่าว
....................
วันอังคารที่ 27 กรกฎาคม 2564
นายกฯ ยินดี “ป่าแก่งกระจาน” ได้ขึ้นทะเบียนเป็นมรดกโลก สั่งการหน่วยงานที่เกี่ยวข้องอนุรักษ์และสนับสนุนเพื่อพัฒนาเป็นแหล่งท่องเที่ยวเชิงอนุรักษ์
นายกฯ ยินดี “ป่าแก่งกระจาน” ได้ขึ้นทะเบียนเป็นมรดกโลก สั่งการหน่วยงานที่เกี่ยวข้องอนุรักษ์และสนับสนุนเพื่อพัฒนาเป็นแหล่งท่องเที่ยวเชิงอนุรักษ์
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการประชุมคณะกรรมการมรดกโลก (World Heritage Committee) สมัยสามัญครั้งที่ 44 ขององค์กรยูเนสโก (UNESCO) ซึ่งได้ขึ้นทะเบียน “กลุ่มป่าแก่งกระจาน” ให้เป็นมรดกโลก พร้อมได้สั่งการให้หน่วยงานที่เกี่ยวข้องเดินหน้าสร้างความสมดุล อนุรักษ์ความหลากหลายทางชีวภาพ ชนิดพันธุ์พืช ชนิดพันธุ์สัตว์ รัฐบาลพร้อมสนับสนุนการบริหารจัดการตามมาตรฐานสากล ให้คงคุณค่าของพื้นที่เพื่อส่งต่อไปยังอนุชนรุ่นหลัง รวมทั้ง พร้อมส่งเสริมการสร้างรายได้ ด้านการพัฒนาการท่องเที่ยวเชิงอนุรักษ์ อันจะส่งผลดีต่อเศรษฐกิจชุมชนในอนาคต
โฆษกรัฐบาลฯ ระบุว่า “กลุ่มป่าแก่งกระจาน” มีคุณลักษณะหรือคุณค่าโดดเด่นอันเป็นสากล (Outstanding Universal Value) ที่สอดคล้องกับเกณฑ์สำหรับการพิจารณา ตามเอกสารแนวทางการอนุวัตตามอนุสัญญาคุ้มครองมรดกโลก (Operational Guidelines for the Implementation of the World Heritage Convention) ในข้อที่ 10 ว่าด้วย “เป็นถิ่นที่อยู่อาศัย ที่มีความสำคัญสูงสุดสำหรับการอนุรักษ์ความหลากหลายทางชีวภาพในถิ่นกำเนิด ซึ่งรวมถึง ถิ่นที่อาศัยของชนิดพันธุ์พืช และ/หรือชนิดพันธุ์สัตว์ที่มีคุณค่าโดดเด่นเชิงวิทยาศาสตร์ หรือเชิงอนุรักษ์ระดับโลก” โดย “กลุ่มป่าแก่งกระจาน” ของไทย เป็นพื้นที่ที่มีความหลากหลายทางชีวภาพสูงที่สุดแห่งหนึ่งในทวีปเอเชีย เป็นถิ่นที่อยู่อาศัยของชนิดพันธุ์พืชและพันธุ์สัตว์ที่ใกล้สูญพันธุ์ เป็นแหล่งต้นน้ำลำธารที่สำคัญของแม่น้ำเพชรบุรี แม่น้ำปราณบุรีและแม่น้ำภาชี ตลอดจน เป็นป่าผืนใหญ่ที่มีความอุดมสมบูรณ์กว่า 2.5 ล้านไร่ (4,089 ตารางกิโลเมตร) หรือครอบคลุมพื้นที่ 3 จังหวัด ได้แก่ จังหวัดราชบุรี เพชรบุรี และจังหวัดประจวบคีรีขันธ์
ทั้งนี้ โฆษกรัฐบาลฯ ระบุว่า การที่ “กลุ่มป่าแก่งกระจาน” ได้รับการขึ้นทะเบียนเป็นมรดกโลกนี้ เป็นการส่งเสริมภาพลักษณ์ที่ดี เป็นความภูมิใจ และทำให้ชาวไทยหวงแหนและอนุรักษ์ทรัพยากรที่มีให้ดี เคียงคู่ชาติไทยต่อไป โดยพื้นที่กลุ่มป่าแก่งกระจาน เป็นแหล่งมรดกโลกแห่งที่ 6 ของประเทศไทย และเป็นแหล่งมรดกโลกทางธรรมชาติแห่งที่ 3 ของไทย นับตั้งแต่การขึ้นทะเบียนเป็นมรดกโลกของ เขตรักษาพันธุ์สัตว์ป่าทุ่งใหญ่ - ห้วยขาแข้ง ในปี พ.ศ. 2534 และ กลุ่มป่าดงพญาเย็น - เขาใหญ่ ในปี พ.ศ. 2548 ตามลำดับ
วันเสาร์ที่ 25 ธันวาคม 2564
โฆษกรัฐบาล เผย “นายกฯ” กำชับผู้ประกอบการ จัดงานเคาท์ดาวน์ปีใหม่ภายใต้ COVID Free Setting งดขายบัตรหน้างาน  และให้ทุกจังหวัดเตรียมแผนเผชิญเหตุช่วงปีใหม่และหลังเทศกาลด้วย
โฆษกรัฐบาล เผย “นายกฯ” กำชับผู้ประกอบการ จัดงานเคาท์ดาวน์ปีใหม่ภายใต้ COVID Free Setting งดขายบัตรหน้างาน  และให้ทุกจังหวัดเตรียมแผนเผชิญเหตุช่วงปีใหม่และหลังเทศกาลด้วย
วันที่ 25 ธ.ค. 64นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับทุกกิจการ/กิจกรรม ให้มีการจัดงานเคาท์ดาวน์ภายใต้มาตรการ COVID Free Setting อย่างเคร่งครัด และต้องเป็นไปตามมาตรการการจัดงานตามที่ ศบค. กำหนด โดยต้องมีการกำหนดจำนวนผู้เข้าร่วมงาน พร้อมให้มีการลงทะเบียนลงหน้า ไม่ควรมีการขายบัตรเพิ่มเติมหน้างาน ซึ่งทั้งผู้จัดงานและผู้เข้าร่วมงานควรได้รับการฉีดวัคซีน 2 เข็ม และผู้เข้าร่วมงานต้องแสดงผลตรวจ ATK ก่อนเข้างานด้วย นายกรัฐมนตรียังขอความร่วมมือจากประชาชน ในการจัดกิจกรรมสังสรรค์ภายในที่พักอาศัยขอให้จัดในสถานที่เปิดโล่ง อากาศถ่ายเทดี เพื่อลดการติดเชื้อภายในครอบครัวอีกด้วย
สำหรับยอดผู้ติดเชื้อรายใหม่วันนี้ มีจำนวน 2,766 ราย จำแนกเป็น ผู้ป่วยจากระบบเฝ้าระวังฯ 2,587 ราย ผู้ป่วยจากการค้นหาเชิงรุก 59 ราย ผู้ป่วยภายในเรือนจำ/ที่ต้องขัง 57 ราย ผู้ป่วยมาจากต่างประเทศ 63 ราย รวมมีจำนวนผู้ป่วยสะสม 2,178,575 ราย (ตั้งแต่ 1 เมษายน) มีจำนวนยอดผู้หายป่วยกลับบ้าน 3,805 ราย หายป่วยสะสม 2,121,331 ราย (ตั้งแต่ 1 เมษายน) ผู้ป่วยกำลังรักษา 37,123 ราย และเสียชีวิต 30 ราย
นายกรัฐมนตรีกำชับหน่วยงานที่เกี่ยวข้อง ทั้งกระทรวงสาธารณสุขและกระทรวงมหาดไทย ตำรวจ ดูแลประชาชนในระดับพื้นที่ ซึ่งพี่น้องประชาชนบางส่วนทยอยเดินทางกลับภูมิลำเนาหรือท่องเที่ยว ทำให้มีการเคลื่อนที่ของประชากรจำนวนมาก จึงขอให้ทุกจังหวัดเตรียมแผนรองรับสถานการณ์ สำรวจและประเมินความพร้อมเตียงผู้ป่วย ยาและเวชภัณฑ์ บุคลากรทางการแพทย์ เจ้าหน้าที่ดูแลผู้ป่วยทั้งในโรงพยาบาล และระบบการกักตัวแบบ Home Isolation : HI หรือ Community Isolation : CI และพร้อมขอให้เดินหน้าฉีดวัคซีนเข็ม 1-2 และเข็มกระตุ้นอย่างต่อเนื่องด้วย
---------------------
วันศุกร์ที่ 18 มิถุนายน 2564
ประกาศ ขสมก. ประจำวันที่ 18 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 18 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 18 มิถุนายน 2564 พนักงานติดเชื้อไวรัส COVID-19 จำนวน 1 ราย
พนักงานเก็บค่าโดยสารรถปรับอากาศ สาย 137 เขตการเดินรถที่ 4
วันจันทร์ที่ 9 สิงหาคม 2564
นฤมล ร่วมถกประเด็นข้อเรียกร้องสมัชชาคนจน เร่งติดตามแก้ไขกรณีเร่งด่วน
- -
วันที่ 9 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมการประชุมคณะอนุกรรมการประสานงานเร่งรัดติดตามการแก้ไขปัญหาของสมัชชาคนจน ครั้งที่ 2/2564 ผ่านระบบ Video Conference เพื่อร่วมพิจารณาประเด็นข้อเรียกร้องของสมัชชาคนจนที่เสนอต่อคณะอนุกรรมการ เพื่อพิจารณาเร่งรัดติดตามการแก้ไขปัญหาเป็นกรณีเร่งด่วน
ศาสตราจารย์ นฤมล กล่าวว่า เนื่องจากสถานการณ์การแพร่ระบาดของโรคติดชื้อไวรัสโคโรนา 2019 มีผลกระทบต่อการดำเนินงานของคณะอนุกรรมการและคณะทำงานต่าง ๆ ที่เกี่ยวข้อง รวมทั้งข้อเรียกร้องบางกรณีติดขัดกับปัญหาข้อกฎหมาย นอกจากนี้ข้อเสนอบางประการเป็นข้อเสนอเชิงนโยบาย จำเป็นต้องใช้กลไกของคณะกรรมการในการแก้ไขปัญหาและบูรณาการร่วมกันหลายหน่วยงาน การประชุมในวันนี้จึงเป็นการรับทราบรายงานข้อมูลผลการดำเนินงานที่ผ่านมา ข้อเท็จจริง ตลอดจนปัญหาอุปสรรค รวมถึงเร่งรัดการดำเนินงาน ติดตามการแก้ไขปัญหาของสมัชชาคนจนตามประเด็นข้อเรียกร้องที่ได้เสนอต่อคณะอนุกรรมการ เพื่อนำไปสู่การมอบหมายหน่วยงานที่เกี่ยวข้อง เร่งรัดให้ได้ข้อยุติต่อไป
รมช.แรงงาน กล่าวเพิ่มเติมว่า สำหรับประเด็นที่ต้องพิจารณาและเร่งแก้ไขปัญหาในครั้งนี้ ประกอบด้วย ปัญหาที่ราชพัสดุหนองน้ำขุ่น จ.ขอนแก่น ปัญหาที่สาธารณประโยชน์ดอนหลักดำ จ.ขอนแก่น (กรณีขอให้ขยายเขตไฟฟ้าและน้ำประปา) ปัญหาผู้ที่ได้รับผลกระทบจากแผนปฏิบัติการทวงคืน (พลิกฟื้น) ผืนป่าชายเลนตามนโยบายทวงคืนผืนป่าชายเลน จ.สุราษฎร์ธานี ปัญหาการประกาศเขตห้ามล่าสัตว์ป่ากุดทิง จ.บึงกาฬ ปัญหาการตัดโค่นต้นยางพาราเพื่อปลูกใหม่ในพื้นที่ จ.ตรัง จ.พัทลุง และ จ.นครศรีธรรมราช การขอรับการสนับสนุนโครงการแก้ไขผลกระทบจากปัญหานโยบายของรัฐ และฟื้นฟูเศรษฐกิจและชุมชนชนบทของสมัชชาคนจน รวมถึงการยกเลิกโครงการก่อสร้างเขื่อนท่าแซะ จ.ชุมพร และโครงการแก่งเสือเต้น จ.แพร่ โดยจะได้ร่วมกันขับเคลื่อนการแก้ไขปัญหาให้มีความต่อเนื่องและเกิดผลเป็นรูปธรรมโดยเร็ว เพื่อให้พี่น้องประชาชนมีชีวิตความเป็นอยู่ที่ดีขึ้นและหลุดพ้นจากความยากจน
“ตนเองพร้อมปฏิบัติหน้าที่ที่ได้รับมอบหมาย เพื่อให้เกิดประโยชน์ต่อทุกฝ่ายอย่างสูงที่สุด และหากมีการดำเนินงานที่เกี่ยวข้องกับภารกิจของกรมพัฒนาฝีมือแรงงาน กระทรวงแรงงาน ก็พร้อมที่จะให้การสนับสนุน เพื่อร่วมเป็นส่วนหนึ่งในการแก้ไขปัญหาความยากจนของพี่น้องประชาชนต่อไป” รมช.แรงงาน กล่าวทิ้งท้าย
วันพุธที่ 6 ตุลาคม 2564
กรมเจ้าท่า กระทรวงคมนาคม เร่งผลักดันความร่วมมือการพัฒนาการขนส่งทางน้ำในภูมิภาคอาเซียน
...
กรมเจ้าท่า กระทรวงคมนาคม เป็นเจ้าภาพจัดการประชุมคณะทำงานด้านการขนส่งทางน้ำของอาเซียน ครั้งที่ 41 และการประชุมที่เกี่ยวข้อง (41st ASEAN Maritime Transport Working Group: MTWG) โดยมีนายสมชาย สุมนัสขจรกุล รองอธิบดีกรมเจ้าท่า ด้านวิชาการ เป็นประธานการประชุมคณะทำงานด้านการขนส่งทางน้ำของอาเซียน ครั้งที่ 41 (41st ASEAN Maritime Transport Working Group: MTWG) เพื่อผลักดันความร่วมมือการพัฒนาการขนส่งทางน้ำ และเรื่องอื่นที่เกี่ยวข้องในภูมิภาคอาเซียน โดยรูปแบบการประชุมทางไกล เมื่อวันจันทร์ที่ 4 ตุลาคม 2564 ซึ่งมีผู้เข้าร่วมประชุมประกอบด้วยประเทศสมาชิกอาเซียน ประเทศคู่เจรจา (จีน สาธารณรัฐเกาหลี ญี่ปุ่น และสหภาพยุโรป) รวมถึงองค์การระหว่างประเทศที่เกี่ยวข้อง ได้แก่ องค์การทางทะเลระหว่างประเทศ (IMO) และสมาคมเจ้าของเรือในกลุ่มประเทศอาเซียน (FASA) โดยในการประชุม ฯ มีวัตถุประสงค์เพื่อติดตามความคืบหน้ากิจกรรมและโครงการที่เกี่ยวข้องกับการขนส่งทางน้ำภายใต้แผนยุทธศาสตร์ด้านการขนส่งของอาเซียน (Kuala Lumpur Transport Strategic Plan: KLTSP ค.ศ. 2016-2025) ในการประชุมครั้งนี้ ที่ประชุม ฯ ได้รับทราบความคืบหน้าการดำเนินงานและข้อริเริ่มต่าง ๆ เพื่อผลักดันการพัฒนาการขนส่งทางน้ำของอาเซียน อาทิ ความสำเร็จของโครงการพัฒนาประสิทธิภาพการปฏิบัติงานของท่าเรือในอาเซียนที่ดำเนินการโดยบรูไนดารุสซาลามและสาธารณรัฐเกาหลี นอกจากนี้ ประเทศไทยได้มีการรายงานความคืบหน้าการดำเนินงานภายใต้แผนกลยุทธ์อาเซียนที่มุ่งเน้นเรือที่เป็นมิตรต่อสิ่งแวดล้อม รวมถึงประเทศไทยได้มีการรายงานความคืบหน้าเกี่ยวกับข้อริเริ่มของไทยในการพัฒนาท่าเรืออัจฉริยะ โดยจะมีการจัดทำแบบสอบถามร่วมกับญี่ปุ่นและเวียนแบบสอบถามให้ประเทศสมาชิกอาเซียนกรอกข้อมูลภายในเดือนพฤศจิกายน 2564 เพื่อเก็บรวบรวมและวิเคราะห์ข้อมูลในการใช้เป็นแนวทางพัฒนาท่าเรืออัจฉริยะในลำดับต่อไป และที่ประชุม ฯ ได้มีการติดตามความคืบหน้าความร่วมมือกับประเทศคู่เจรจา ได้แก่ จีน ญี่ปุ่น สาธารณรัฐเกาหลี และอินเดีย นอกจากนั้น จากข้อริเริ่มของประเทศไทยในเรื่องการขาดแคลนตู้คอนเทนเนอร์เมื่อครั้งการประชุม MTWG ครั้งที่ 40 ที่ผ่านมา ประเทศไทยได้มีการนำเสนอการวิเคราะห์ข้อมูลของประเทศอาเซียนเกี่ยวกับปัญหาดังกล่าวต่อที่ประชุม ฯ
ทั้งนี้ สำนักเลขาธิการอาเซียนได้แจ้งต่อที่ประชุม ฯ จะมีการเสวนาออนไลน์ในประเด็นการขาดแคลนตู้คอนเทนเนอร์
ในเดือนพฤศจิกายน 2564 พร้อมทั้งให้การแก้ไขปัญหาการขาดแคลนตู้คอนเทนเนอร์ให้เป็นรูปธรรมมากยิ่งขึ้น ประเทศไทยจึงได้เสนอให้มีโครงการศึกษาในเรื่องดังกล่าว ภายใต้กรอบความร่วมมือการพัฒนาขนส่งทางน้ำอาเซียน-สหรัฐอเมริกา ซึ่งจะมีการเสนอให้ที่ประชุมระหว่างเจ้าหน้าที่อาวุโสด้านการขนส่งของอาเซียน (STOM) พิจารณาให้ความเห็นชอบต่อไป ทั้งนี้ การประชุม MTWG ในปี 2565-2566 รอบต่อไป จะจัดขึ้น ณ สาธารณรัฐสังคมนิยมเวียดนาม
วันศุกร์ที่ 8 เมษายน 2565
สธ.ย้ำวัคซีนโควิดเข็มกระตุ้นป้องกันป่วยรุนแรงและเสียชีวิตได้ดี โดยเฉพาะกลุ่มสูงวัย ช่วยสงกรานต์นี้ปลอดภัยทั้งครอบครัว
กระทรวงสาธารณสุขเผยประสิทธิผลวัคซีนโควิด 19 จากการใช้จริงพื้นที่ จ.เชียงใหม่ พบการฉีดกระตุ้นช่วยเพิ่มภูมิคุ้มกันช่วยป้องกันป่วยรุนแรงและเสียชีวิตจากเชื้อโอมิครอนได้ดี โดยเฉพาะผู้สูงอายุ
กระทรวงสาธารณสุขเผยประสิทธิผลวัคซีนโควิด19 จากการใช้จริงพื้นที่ จ.เชียงใหม่ พบการฉีดกระตุ้นช่วยเพิ่มภูมิคุ้มกันช่วยป้องกันป่วยรุนแรงและเสียชีวิตจากเชื้อโอมิครอนได้ดี โดยเฉพาะผู้สูงอายุ โดยฉีด 3 เข็มป้องกันการติดเชื้อ 34-68% ป้องกันการเสียชีวิต 98-99% ส่วน 4 เข็ม ป้องกันการติดเชื้อ 80-82% ยังไม่มีผู้ได้รับวัคซีน 4 เข็ม เสียชีวิตจากโควิด 19 ย้ำรีบเข้ารับวัคซีนเพื่อให้สงกรานต์นี้ปลอดภัยทั้งครอบครัว
วันนี้ (8 เมษายน 2565) นพ.โอภาส การย์กวินพงศ์ อธิบดีกรมควบคุมโรค กระทรวงสาธารณสุข กล่าวถึงประสิทธิผลของวัคซีนโควิด 19 ที่มีต่อสายพันธุ์โอมิครอน ว่า จากการศึกษาประสิทธิผลวัคซีนโควิด 19 จากการใช้จริงพื้นที่จ.เชียงใหม่ ระยะที่มีการระบาดของสายพันธุ์โอมิครอน ช่วงเดือนมกราคม - มีนาคม 2565 โดยคณะสาธารณสุขศาสตร์ มหาวิทยาลัยเชียงใหม่ สำนักงานสาธารณสุขจังหวัดเชียงใหม่ และคณะทำงานวิชาการศูนย์ปฏิบัติการทางการแพทย์และสาธารณสุขกรณีโรคโควิด19 พบว่า การฉีดวัคซีนครบ 2 เข็ม ไม่ป้องกันการติดเชื้อ แต่ยังป้องกันการเสียชีวิตได้มากกว่า 85%, ฉีดวัคซีน 3 เข็ม ป้องกันการติดเชื้อ 34-68% ป้องกันการเสียชีวิตสูง 98-99% และการฉีดวัคซีน 4 เข็ม ป้องกันการติดเชื้อ 80-82% ยังไม่มีผู้ได้รับวัคซีน 4 เข็ม เสียชีวิตจากโควิด 19โดยในกลุ่มอายุมากกว่า 60 ปี พบว่า การฉีดวัคซีน 3 เข็ม ป้องกันการติดเชื้อ 43% และการฉีด 4 เข็ม ป้องกันการติดเชื้อ82% สูงกว่ากลุ่มอายุ 18-59 ปี ที่การฉีด 3 เข็มป้องกันการติดเชื้อ 31% และการฉีด 4 เข็มป้องกันการติดเชื้อ 79%ขณะที่การฉีดวัคซีน 3 เข็มแต่ละสูตร มีประสิทธิผลป้องกันการติดเชื้ออยู่ในระดับใกล้เคียงกัน
“จากผลการศึกษาดังกล่าวมีข้อสรุปว่า ช่วงการระบาดของสายพันธุ์โอมิครอน สูตรการฉีดวัคซีนโควิด19 ในประเทศไทยยังมีประสิทธิผลในการป้องกันการเสียชีวิตและป่วยรุนแรงได้ดี โดยเฉพาะผู้สูงอายุ ดังนั้นต้องเร่งึฉีดเข็มกระตุ้น เน้นกลุ่มเสี่ยงเจ็บป่วยรุนแรงหากติดเชื้อ ร่วมกับมาตรการป้องกันส่วนบุคคลและมาตรการทางสาธารณสุขด้วย” นพ.โอภาสกล่าว
นพ.โอภาสกล่าวต่อว่า ในช่วงเทศกาลสงกรานต์นี้จะมีการเดินทางกลับภูมิลำเนาไปพบครอบครัวหรือเดินทางท่องเที่ยวจำนวนมาก ขอย้ำให้ผู้ที่ยังไม่ได้รับวัคซีน หรือได้รับวัคซีนครบ2 เข็มนานเกิน 3 เดือน หรือรับวัคซีน 3 เข็มนานเกิน 4 เดือน ไปรับวัคซีนเข็มกระตุ้นตามกำหนด ช่วยเพิ่มภูมิคุ้มกัน ช่วยป้องกันการติดเชื้อ ที่สำคัญคือช่วยลดความรุนแรงและการเสียชีวิตได้ เป็นการสร้างความปลอดภัยให้แก่ทุกคนในครอบครัว และจะช่วยให้หลังเทศกาลสงกรานต์จำนวนผู้ติดเชื้อ ผู้ป่วยที่มีอาการหนัก และผู้เสียชีวิต ไม่สูงขึ้นได้
************************************** 8 เมษายน 2565
วันเสาร์ที่ 14 สิงหาคม 2564
กรมการขนส่งทางราง กระทรวงคมนาคม ดำเนินการศึกษาเพื่อลดอุบัติเหตุจุดตัดทางถนนและทางรถไฟ
ตามที่กระทรวงคมนาคมได้มีนโยบายในการลดอุบัติเหตุที่เกิดขึ้นบริเวณจุดตัดทางรถไฟ
ดร.พิเชฐ คุณาธรรมรักษ์ รองอธิบดีกรมการขนส่งทางราง กล่าวภายหลังเป็นประธานการประชุมคณะทำงานให้ความเห็นและข้อเสนอแนะโครงการศึกษาเพื่อลดอุบัติเหตุจุดตัดทางถนนและทางรถไฟ ครั้งที่ 3/2564 โดยมีเจ้าหน้าที่กรมการขนส่งทางราง และผู้แทนจากหน่วยงานภาครัฐ ภาคเอกชนเข้าร่วมประชุมผ่านการประชุมทางไกล (Video conference)
ดร.พิเชฐฯ กล่าวว่า ตามที่กระทรวงคมนาคมได้มีนโยบายในการลดอุบัติเหตุที่เกิดขึ้นบริเวณจุดตัดทางรถไฟนั้น กรมการขนส่งทางราง ได้ดำเนินโครงการศึกษาเพื่อลดอุบัติเหตุจุดตัดทางถนนและทางรถไฟ โดยจะดำเนินการสำรวจจุดตัดทางรถไฟทั่วประเทศเพื่อพิจารณาแนวทางการปรับปรุงกายภาพจุดตัดทางรถไฟให้มีความปลอดภัย จากนั้นจะนำผลการสำรวจมาเรียงจัดลำดับความจำเป็นเร่งด่วนในการปรับปรุงกายภาพจุดตัด และจัดทำเป็นแผนแม่บท แผนปฏิบัติการ และแบบรายละเอียดในการปรับปรุงแก้ไขกายภาพจุดตัดทางรถไฟ ตลอดจนการปรับปรุงกฎหมาย และมาตรฐานที่ส่งเสริมให้เกิดความปลอดภัยบริเวณจุดตัด การนำนวัตกรรมต่างๆ มาช่วยแก้ปัญหาจุดตัด เช่น การประสานบริษัทแผนที่นำทาง เพื่อให้แจ้งเตือนผู้ขับขี่พาหนะทราบหากเส้นทางขับขี่มีจุดตัดอยู่ข้างหน้า การจัดทำฐานข้อมูลจุดตัดทางรถไฟ และแอพพลิเคชันมือถือ และ QR Code สำหรับให้ประชาชนแสกนและแจ้งผู้รับผิดชอบทราบหากพบว่าไม้กั้นหรือสัญญาณไฟชำรุด ตลอดจนการติดตั้งเทคโนโลยี Rasor Censor ในจุดที่มีความเหมาะสม
ดร.พิเชฐฯ กล่าวเพิ่มเติมว่า แต่ละครั้งที่เกิดอุบัติเหตุจุดตัดทางถนนและทางรถไฟ ย่อมส่งผลให้เกิดความสูญเสียแก่ชีวิต และทรัพย์สิน กระทรวงคมนาคมมีความตั้งใจอย่างยิ่งที่จะลดอุบัติเหตุจุดตัดทางถนนและทางรถไฟ อย่างไรก็ตาม ความพยายามดังกล่าวไม่สามารถสำเร็จได้ หากปราศจากความร่วมมือของหน่วยงานท้องถิ่นและภาคประชาชน จึงอยากขอความร่วมมือหน่วยงานท้องถิ่นและภาคประชาชนไม่เปิดจุดตัดทางลักผ่านเพิ่ม และใช้ความระมัดระวังขณะขับขี่ยานพาหนะผ่านจุดตัด ทั้งนี้ โครงการศึกษาฯ จะปลูกฝังค่านิยมด้านความปลอดภัยบริเวณจุดตัดทางรถไฟ ผ่านช่องทางต่างๆ ทั้งสื่อโทรทัศน์ สื่อสังคมออนไลน์ และการจัดให้มีการรับฟังความคิดเห็นของภาคประชาชนต่อไป
วันอาทิตย์ที่ 25 กรกฎาคม 2564
รัฐบาลพร้อมพิจารณาหาก “โค้ชเช” ยื่นเอกสารพร้อมหลักฐานขอสัญชาติไทยอย่างเป็นทางการ
รัฐบาลพร้อมพิจารณาหาก “โค้ชเช” ยื่นเอกสารพร้อมหลักฐานขอสัญชาติไทยอย่างเป็นทางการ
นายอนุชา บูรพชัยศรี โฆษกประจำสำนักนายกรัฐมนตรี เปิดเผยถึงความสำเร็จของนักกีฬาเทควันโดไทยในการแข่งขันกีฬาโอลิมปิกเกมส์ โตเกียว 2020 ซึ่งผู้ที่มีส่วนสำคัญในความสำเร็จครั้งนี้คือ ”โค้ชเช” หรือนายชเว ยอง ซอก (Mr. Choi Young Seok) หัวหน้าผู้ฝึกสอนนักกีฬาเทควันโดทีมชาติไทย ซึ่งได้ช่วยพัฒนากีฬาเทควันโดของไทยให้ได้รับการยอมรับว่ามีความก้าวหน้าเป็นอย่างมาก และถือเป็นอันดับต้นๆของโลกในขณะนี้ โดยมีผลงานสำคัญมากมาย ทั้งการนำทีมนักกีฬาเทควันโดทีมชาติไทยเข้าร่วมการแข่งขันในเอเชียนเกมส์ โอลิมปิกเกมส์ และรายการแข่งขันระดับโลกอื่น ๆ จนสร้างผลงานโดดเด่นได้รับเหรียญรางวัลอย่างต่อเนื่อง
ทั้งนี้ ในเบื้องต้นได้รับทราบจากการกีฬาแห่งประเทศไทย และสมาคมกีฬาเทควันโดแห่งประเทศไทย ว่าปัจจุบัน “โค้ชเช” ถือสัญชาติเกาหลีใต้ และได้แสดงความประสงค์ที่จะเปลี่ยนมาเป็นสัญชาติไทย แต่เนื่องจากที่ผ่านมาเอกสารและหลักฐานต่าง ๆ ซึ่งมีจำนวนมาก อาจยังรวบรวมได้ไม่ครบถ้วน จึงได้ชะลอการยื่นขออย่างเป็นทางการไว้ก่อน แต่ทราบว่าในขณะนี้ได้เตรียมเอกสารไว้จนเกือบครบแล้ว ดังนั้นเมื่อ “โค้ชเช” เดินทางกลับถึงประเทศไทยแล้ว จะเตรียมยื่นเอกสารพร้อมหลักฐานขอสัญชาติไทยอย่างเป็นทางการผ่านทางสำนักงานตำรวจแห่งชาติ เพื่อส่งต่อให้กระทรวงมหาดไทย พิจารณาต่อไป
วันพุธที่ 1 มิถุนายน 2565
รัฐบาลของบสภา 1.2 หมื่นล้าน จัดนมโรงเรียนดูแลเด็ก 6.79 ล้านคน วันดื่มนมโลก 1 มิ.ย. ตั้งเป้าคนไทยดื่มนมเพิ่มจาก 18 ลิตร/คน/ปี เป็น 25 ลิตรภายในปี 2570
รัฐบาลของบสภา 1.2 หมื่นล้าน จัดนมโรงเรียนดูแลเด็ก 6.79 ล้านคน วันดื่มนมโลก 1 มิ.ย. ตั้งเป้าคนไทยดื่มนมเพิ่มจาก 18 ลิตร/คน/ปี เป็น 25 ลิตรภายในปี 2570
วันที่ 1 มิ.ย. 65 นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวถึงการอภิปรายร่างพ.ร.บ.งบประมาณประจำปี 2566 เมื่อวานนี้ ที่มีสมาชิกสภาผู้แทนราษฎรแสดงความห่วงใยต่อการดูแลอาหารกลางวันเด็กว่า จะเพียงพอให้อิ่มท้องหรือไม่ ขอยืนยันรัฐบาลให้ความสำคัญกับโภชนาการของเด็กเป็นอย่างมาก ทั้งคุณภาพและปริมาณอาหาร นอกจากนี้ รัฐบาลโดยกระทรวงเกษตรและสหกรณ์ได้ปรับแนวทางการบริหารจัดการโครงการนมโรงเรียน ส่งเสริมให้เด็กได้ดื่มนมครบ 260 วันที่โรงเรียน ในแต่ละปีการศึกษา โดยปีงบประมาณ 2566 รัฐบาลได้เสนอของบประมาณต่อสภาผู้แทนราษฎรไว้ที่ 12,472 ล้านบาท เพื่อดูแลเด็กจำนวน 6.79 ล้านคน ให้มีสุขภาพแข็งแรง ป้องกันการขาดอาหาร รวมไปถึงการจัดกิจกรรมรณรงค์ร่วมกับองค์กรต่าง ๆ หวังส่งเสริมการบริโภคนมของคนไทยให้เพิ่มขึ้นจาก 18 ลิตร/คน/ปี (หรือเพียงสัปดาห์ละ 2 แก้วเท่านั้น) เป็น 25 ลิตร/คน/ปี ภายในปี 2570
นางสาวรัชดากล่าวต่อว่า วันนี้ซึ่งตรงกับวันที่ 1 มิ.ย. ซึ่งทางองค์การอาหารและเกษตรแห่งสหประชาชาติ (Food and Agriculture Organization of the United Nations : FAO) ได้กำหนดให้เป็นวันดื่มนมโลก นายกรัฐมนตรีพลเอก ประยุทธ์ จันทร์โอชา เน้นย้ำหน่วยงานที่เกี่ยวข้องเร่งขับเคลื่อนงานส่งเสริมสุขภาพ รณรงค์ให้คนไทยทุกคนดื่มนม โดยเฉพาะเด็กในวัยเจริญเติบโต และ ขอความร่วมมือผู้ปกครองสนับสนุนให้ลูกหลานดื่มนมที่บ้านด้วย เพื่อเด็กวัยเรียนวัยรุ่นได้ดื่มนมจืดได้ 2 แก้วทุกวัน เพื่อสุขภาพที่ดี เพราะในน้ำนมเป็นแหล่งโปรตีนที่ดี และมีแร่ธาตุแคลเซียม ที่สร้างกระดูกและฟัน
จากรายงานจากกระทรวงสาธารณสุข พบว่า ปัจจุบันมีจำนวนเด็กเตี้ยเพิ่มมากขึ้นจากร้อยละ 9.7 เป็น 12.9 โดยส่วนสูงเฉลี่ยเด็กอายุ 12 ปี เพศชาย 147.1 เซนติเมตร เพศหญิง 148.1 เซนติเมตร ส่วนสูงเฉลี่ยอายุ 19 ปี เพศชาย 170.9 เซนติเมตร เพศหญิง 158.1 เซนติเมตร สอดคล้องกับข้อมูลเด็กไทยดื่มนมน้อย เฉลี่ยเพียงครึ่งแก้วต่อวัน วัยเรียนดื่มนมทุกวันเพียงร้อยละ 31.1 วัยรุ่นร้อยละ 14.9 เมื่อเทียบกับประเทศอื่น ๆ คนไทยดื่มนม 18 ลิตร/คน/ปี อินเดีย 59 ลิตร/คน/ปี ญี่ปุ่น 32 ลิตร/คน/ปี เกาหลีใต้ 30 ลิตร/คน/ปี ขณะที่ค่าเฉลี่ยของคนเอเชีย อยู่ที่ 66 ลิตรต่อคนต่อปี และทั่วโลกเฉลี่ยอยู่ที่ 113 ลิตรต่อคนต่อปี
“เพื่อให้บบรรลุเป้าหมายการส่งเสริมสุขภาพเด็กไทยให้มีร่างกายแข็งแรงเติบใหญ่อย่างมีคุณภาพ รัฐบาลขอให้ความมั่นใจว่าได้จัดสรรงบประมาณอย่างเพียงพอเพื่อให้เด็กนักเรียนได้รับประทานอาหารที่มีคุณภาพในปริมาณที่อิ่มท้อง และหากมีกรณีสถานศึกษาใดที่มีปัญหาในการจัดการอาหารกลางวันไม่เป็นไปตามหลักโภชนาการ ทางกระทรวงศึกษาธิการพร้อมเร่งเข้าไปตรวจสอบทันที” รองโฆษกฯ กล่าว
วันอังคารที่ 19 เมษายน 2565
กรมทางหลวง สรุปการให้บริการประชาชนช่วงเทศกาลสงกรานต์ 2565
ยอดจำนวนรถเดินทางกว่า 6.8 ล้านคัน ไม่มีผู้เสียชีวิตบนมอเตอร์เวย์
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลสงกรานต์ ระหว่างวันที่ 11 - 17 เมษายน 2565 มีจำนวนปริมาณจราจรเข้าและออกจากกรุงเทพมหานครบนทางหลวงสายหลักและมอเตอร์เวย์ รวมทั้งสิ้น 6,873,404 คัน แบ่งเป็นฝั่งขาออก จำนวน 3,365,330 คัน แยกเป็นทางหลวงหมายเลข 32 (บางปะอิน) จำนวน 456,004 คัน ทางหลวงหมายเลข 347 (บางปะอิน) จำนวน 100,520 คัน ทางหลวงหมายเลข 340 (บางบัวทอง) จำนวน 280,076 คัน ทางหลวงหมายเลข 4 (นครชัยศรี) จำนวน 326,252 คัน ทางหลวงหมายเลข 35 (สมุทรสาคร) จำนวน 402,935 คัน ทางหลวงหมายเลข 1 (วังน้อย) จำนวน 476,689 คัน ทางหลวงหมายเลข 305 (องค์รักษ์) จำนวน 156,543 คัน ทางหลวงหมายเลข 304 (มีนบุรี) จำนวน 204,881 คัน ทางหลวงหมายเลข 34 (สมุทรปราการ) จำนวน 556,852 คัน และทางหลวงพิเศษหมายเลข 7 (ด่านลาดกระบัง) จำนวน 404,578 คัน สำหรับฝั่งขาเข้า จำนวน 3,508,074 คัน แยกเป็นทางหลวงหมายเลข 32 (บางปะอิน) จำนวน 477,006 คัน ทางหลวงหมายเลข 347 (บางปะอิน) จำนวน 148,325 คัน ทางหลวงหมายเลข 340 (บางบัวทอง) จำนวน 271,518 คัน ทางหลวงหมายเลข 4 (นครชัยศรี) จำนวน 426,267 คัน ทางหลวงหมายเลข 35 (สมุทรสาคร) จำนวน 350,542 คัน ทางหลวงหมายเลข 1 (วังน้อย) จำนวน 486,988 คัน ทางหลวงหมายเลข 305 (องค์รักษ์) จำนวน 162,264 คัน ทางหลวงหมายเลข 304 (มีนบุรี) จำนวน 217,568 คัน ทางหลวงหมายเลข 34 (สมุทรปราการ) จำนวน 544,689 คัน และทางหลวงพิเศษหมายเลข 7 (ด่านลาดกระบัง) จำนวน 422,907 คัน
อธิบดีกรมทางหลวง กล่าวเพิ่มเติมว่า ตามที่กรมทางหลวง (ทล.) ได้ยกเว้นค่าธรรมเนียมผ่านทางสำหรับมอเตอร์เวย์ในระหว่างวันที่ 12 - 18 เมษายน 2565 ระยะเวลา 7 วัน เพื่ออำนวยความสะดวกให้แก่ประชาชนในการเดินทางนั้น ทล. ได้ทำการสรุปปริมาณการจราจรในช่วงดังกล่าวพบว่า มีจำนวนรถทุกประเภทที่วิ่งผ่านด่านบนมอเตอร์เวย์ทั้งสิ้นจำนวน 4,518,129 คัน คิดเป็นจำนวนเงินที่ลดภาระรายจ่ายให้แก่ผู้ใช้ทางทั้งสิ้น 163,925,352 บาท แบ่งเป็นทางหลวงพิเศษหมายเลข 7 กรุงเทพฯ - ชลบุรี - พัทยา - มาบตาพุด จำนวน 1,797,187 คัน คิดเป็น 85,421,649 บาท ทางหลวงพิเศษหมายเลข 9 บางปะอิน - บางพลี จำนวน 2,127,980 คัน คิดเป็น 67,468,680 บาท และทางหลวงพิเศษหมายเลข 9 พระประแดง - ต่างระดับบางขุนเทียน จำนวน 592,962 คัน คิดเป็น 11,035,023 บาท
นอกจากนี้ ได้ให้ความช่วยเหลือและให้บริการงานซ่อมฉุกเฉินบนทางหลวงพิเศษหมายเลข 7 และ 9 ตั้งแต่วันที่ 11 - 17 เมษายน 2565 รวมทั้งสิ้นจำนวน 847 ครั้ง โดยไม่มีผู้เสียชีวิตบนมอเตอร์เวย์ทั้งสองเส้นทางดังกล่าว สำหรับการเปิดบริการวิ่งฟรีชั่วคราวบนทางหลวงพิเศษหมายเลข 6 ช่วงปากช่อง - สีคิ้ว - ขามทะเลสอ ในช่วงเทศกาลสงกรานต์พบว่า ระหว่างวันที่ 11 - 14 เมษายน 2565 ที่เปิดให้บริการขาออกจากกรุงเทพมหานคร มีรถใช้บริการรวมทั้งสิ้น 57,115 คัน สามารถแบ่งเบาปริมาณจราจรขาออกบนถนนมิตรภาพช่วงลำตะคองได้ 21% และระหว่างวันที่ 15 - 18 เมษายน 2565 ที่เปิดให้บริการขาเข้ากรุงเทพมหานคร มีรถใช้บริการทั้งสิ้น 78,256 คัน สามารถแบ่งเบาปริมาณจราจรขาเข้าบนถนนมิตรภาพ ช่วงลำตะคองได้ 25% นอกจากนี้ สายด่วน ทล. 1586 ได้ให้บริการประชาชนในการสอบถามข้อมูลต่าง ๆ อาทิ การขอคำแนะนำเส้นทางการเดินทาง สอบถามสภาพการจราจร สอบถามระยะเวลาในการเดินทาง แจ้งเหตุรถเสีย และขอความช่วยเหลือเรื่องต่าง ๆ เป็นต้น โดยตั้งแต่วันที่ 8 - 18 เมษายน 2565 พบว่า มีปริมาณสายเรียกเข้า จำนวน 11,564 ครั้ง สายเรียกเข้ามากที่สุดในช่วงเวลา 08.00 - 16.00 น. จำนวน 6,642 ครั้ง
วันจันทร์ที่ 15 สิงหาคม 2565
ที่ปรึกษารัฐมนตรีว่าการกระทรวงอุตสาหกรรม เยี่ยมชมการพัฒนาผลิตภัณฑ์พืชกัญชงสู่เชิงพาณิชย์ เพื่อสร้างมูลค่าเพิ่มให้แก่พืชกัญชงไทย
ที่ปรึกษารัฐมนตรีว่าการกระทรวงอุตสาหกรรม เยี่ยมชมการพัฒนาผลิตภัณฑ์พืชกัญชงสู่เชิงพาณิชย์ เพื่อสร้างมูลค่าเพิ่มให้แก่พืชกัญชงไทย
วันนี้ (15 สิงหาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม และคุณนาตยา สีทับทิม ผู้เชี่ยวชาญด้านการกำหนดมาตรฐาน สำนักงานมาตรฐานผลิตภัณฑ์อุตสาหกรรม ลงพื้นที่ตรวจเยี่ยมและติดตามการดำเนินงานเกี่ยวกับการพัฒนาและแปรรูปพืชกัญชงให้เป็นผลิตภัณฑ์อุตสาหกรรม ณ ห้องประชุมอาคารต้นกล้า ศูนย์ปฏิรูปอุตสาหกรรมดีพร้อม (ITC DIPROM) กรมส่งเสริมอุตสาหกรรม หรือ DIPROM โดยมีนายวิจักขณ์ รัตนสุวรรณ ผู้อำนวยการกองพัฒนานวัตกรรมและเทคโนโลยีอุตสาหกรรม พร้อมด้วยนายกิตติโชติ ศุภกำเนิด วิศวกรชำนาญการพิเศษ รักษาการในตำแหน่งวิศวกรเชี่ยวชาญ และทีมงานดีพร้อม ร่วมกับนายคงศักดิ์ ดอกบัว ผู้อำนวยการฝ่ายข้อมูลและวิจัยตลาดอุตสาหกรรมพลาสติก และนายฉัตรชัย มีโภคา ผู้อำนวยการฝ่ายบริหารกลยุทธ์อุตสาหกรรม พร้อมเจ้าหน้าที่สถาบันพลาสติก ให้การต้อนรับ
การลงพื้นที่และเยี่ยมชมในครั้งนี้ มีวัตถุประสงค์เพื่อติดตามการดำเนินงานการขับเคลื่อนอุตสาหกรรมพืชกัญชงออกสู่เชิงพาณิชย์ เพื่อส่งเสริมและผลักดันการสร้างมูลค่าเพิ่มให้แก่ผลิตภัณฑ์ที่เกี่ยวข้องกับพืชกัญชงไทย ให้เกิดเป็นรูปธรรม โดยสถาบันพลาสติกได้นำเสนอผลการดำเนินงานที่ผ่านมา เกี่ยวกับพืชกัญชงที่ได้ดำเนินการร่วมกับหน่วยงานต่างๆ
จากนั้น คณะที่ปรึกษารัฐมนตรีว่าการกระทรวงอุตสาหกรรม ลงพื้นที่เยี่ยมชมศูนย์ปฎิรูปอุตสาหกรรมดีพร้อม อาคารต้นคิด อาคารปฏิบัติการ A (อาคารการเรียนรู้ระบบออโตเมชั่น) และ B (อาคารปฏิบัติการคอมปาวด์พลาสติก) รวมถึงอาคารศูนย์การเรียนรู้ Lean Automation System Integrators
วันอาทิตย์ที่ 17 เมษายน 2565
ดีอีเอส พบข่าวปลอมสุขภาพกลับมาแรงรับสงกรานต์
ดีอีเอส พบข่าวปลอมสุขภาพกลับมาแรงรับสงกรานต์
โฆษกดีอีเอสฝ่ายการเมืองสรุปสถานการณ์ข่าวรอบสัปดาห์ล่าสุดพบข่าวปลอมเกี่ยวกับสุขภาพกลับมาแรงอีกครั้งขณะที่ข่าวปลอมที่เกาะกระแสเทศกาลสงกรานต์พบประปราย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่8-14เม.ย. 65โดยศูนย์ต่อต้านข่าวปลอมพบจำนวนข้อความที่เข้ามา11,629,137 ข้อความหลังการคัดกรองแล้วมีข้อความที่ต้องดำเนินการตรวจสอบจำนวน 246ข้อความรวมจำนวนเรื่องที่ต้องดำเนินการตรวจสอบทั้งหมด128เรื่องโดย2อันดับแรกได้แก่ข่าวในหมวดข่าวสารราชการ/นโยบายรัฐ59เรื่องและข่าวในหมวดสุขภาพ57เรื่อง
โดยตั้งข้อสังเกตว่าข่าวปลอมเกี่ยวกับสุขภาพเริ่มกลับมาแพร่กระจายมากอีกครั้งในช่วงวันหยุดยาวเทศกาลสงกรานต์ขณะที่ข่าวบนโซเชียลที่เกาะกระแสเทศกาลนี้มีจำนวนหลายข่าวเช่นกันแต่หลังการตรวจสอบแล้วพบว่ามีส่วนที่เป็นข่าวปลอม/บิดเบือนในสัดส่วนไม่มากนักได้แก่ข่าวสำนักงานสลากกินแบ่งรัฐบาลเผยเลขลับเฉพาะงวดวันที่16เม.ย. 65ข่าวบขส.ลดราค่าโดยสารลง10%สำหรับประชาชนที่บ้านไกลจากกรุงเทพฯเกิน200กิโลเมตรตั้งแต่วันที่12เม.ย. 65และข่าวภาคเหนือเตรียมรับมือพายุฤดูร้อนในวันที่9 - 14เม.ย. 65เป็นต้น
ทั้งนี้กระทรวงฯและศูนย์ต่อต้านข่าวปลอมต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
วันพุธที่ 29 กันยายน 2564
โฆษกดีอีเอสเตือนอย่าหลงเชื่อข่าวปลอม รายชื่อยาทั้ง 6 ชนิด ที่ควรซื้อติดบ้านไว้รักษาโควิด-19 ด้วยตัวเอง
โฆษกดีอีเอสเตือนอย่าหลงเชื่อข่าวปลอม รายชื่อยาทั้ง 6 ชนิด ที่ควรซื้อติดบ้านไว้รักษาโควิด-19 ด้วยตัวเอง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่ได้มีการส่งต่อข่าวสารในประเด็นเรื่องรายชื่อยาทั้ง6ชนิดที่ควรซื้อติดบ้านไว้รักษาโควิด-19ด้วยตัวเองทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีที่มีการส่งต่อข้อมูลเรื่องยารักษาโควิด-19ที่ต้องเตรียมไว้เพื่อรักษาตนเองที่บ้าน6ชนิดคือยาพาราเซตามอลแอมบรอกซอลเดกซ์โทรเมทอร์แฟนคลอเฟนิรามีนวิตามินซีและฟ้าทะลายโจรนั้นทางกรมการแพทย์กระทรวงสาธารณสุขได้ตรวจสอบเรื่องดังกล่าวและชี้แจงว่าผู้ป่วยโควิด-19ที่ต้องการเข้าร่วมโครงการhome isolationต้องได้รับการอนุญาตจากแพทย์เท่านั้นโดยการจ่ายยารักษาผู้ป่วยที่กักตัวที่บ้านเป็นไปตามที่แพทย์ประเมินอาการรายบุคคลเพราะการรับประทานยาเองอาจทำให้เกิดอันตรายจากภาวะแทรกซ้อนของยาได้ ซึ่งกรมการแพทย์เผยแพร่แนวทางHome isolation (การแยกกักตัวที่บ้าน)เป็นแนวทางสำหรับผู้ป่วยโควิด-19ที่ระหว่างรอadmitโรงพยาบาลแพทย์พิจารณาว่ารักษาที่บ้านได้และรักษาที่โรงพยาบาลหรือสถานที่รัฐจัดให้อย่างน้อย10วันและจำหน่ายกลับบ้านเพื่อรักษาต่อเนื่องที่บ้านโดยวิธีHome isolation
ส่วนผู้ที่เข้าเกณฑ์การทำHome isolationประกอบด้วย
1.เป็นผู้ติดเชื้อที่สบายดีหรือไม่มีอาการ(asymptomatic cases)
2.มีอายุน้อยกว่า60ปี
3.มีสุขภาพร่างกายแข็งแรง
4.อยู่คนเดียวหรือมีผู้อยู่ร่วมที่พักไม่เกิน1คน
5.ไม่มีภาวะอ้วน(ภาวะอ้วนหมายถึงดัชนีมวลกาย> 3030กก./ม.2หรือน้ำหนักตัว> 90กก.)
6.ไม่มีโรคร่วมดังต่อไปนี้โรคปอดอุดกั้นเรื้อรัง(COPD)โรคไตเรื้อรัง(CKD Stage 3,4 )โรคหัวใจและหลอดเลือดโรคหลอดเลือดสมองเบาหวานที่ควบคุมไม่ได้หรือโรคอื่นๆตามดุลยพินิจของแพทย์
7.ยินยอมแยกตัวในที่พักของตนเอง
ซึ่งตามแนวทางปฏิบัติสำหรับบุคลากรทางการแพทย์ในการให้คำแนะนำผู้ป่วยและการจัดบริการผู้ป่วยโควิด– 19แบบHome Isolationฉบับวันที่1กรกฎาคมพ.ศ. 2564กรณีระหว่างรอเข้ารับการรักษาแบบผู้ป่วยในโรงพยาบาลหรือระหว่างรอครบกำหนด14วันหรือหลังจำหน่ายจากโรงพยาบาลหรือสถานที่รัฐจัดให้ก่อนกำหนดตามลิงก์https://covid19.dms.go.th/Content/Select_Landding_page?contentId=136
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพื่อให้ประชาชนได้รับข้อมูลข่าวสารจากกรมการแพทย์สามารถติดตามได้ที่www.dms.go.thหรือโทร02 5906000 นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันจันทร์ที่ 27 ธันวาคม 2564
ดีอีเอส เผยกระเป๋าแบรนด์เนม รั้งปัญหาสินค้าออนไลน์มูลค่าสูงสุดสัปดาห์นี้
ดีอีเอส เผยกระเป๋าแบรนด์เนม รั้งปัญหาสินค้าออนไลน์มูลค่าสูงสุดสัปดาห์นี้
“เนวินธุ์”ผู้ช่วยรมว.ดีอีเอสโชว์ข้อมูลสรุปรอบสัปดาห์ปัญหาร้องเรียนผ่าน1212 OCCกระเป๋าแบรนด์เนมติดท็อปสินค้าออนไลน์เจ้าปัญหามูลค่าสูงสุด
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าผลการดำเนินงานของศูนย์ช่วยเหลือและจัดการปัญหาออนไลน์1212 OCCประจําวันที่16–22ธ.ค. 64มีจำนวนการร้องเรียนทั้งสิ้น1,131เรื่องโดยปัญหาซื้อขายทางออนไลน์ยังเป็นอันดับ1จำนวน744เรื่องในส่วนของสินค้าที่มีมูลค่ามากกว่า10,000บาทขึ้นไปมีจำนวนเรื่องร้องเรียน10เรื่องรวมเป็นมูลค่าความเสียหาย477,900บาท
โดยอยู่ในหลักเกินแสนบาท2ประเภทสินค้าคืออันดับ1สินค้าแฟชั่น(กระเป๋าแบรนด์เนม)มูลค่า209,000บาทตามมาด้วยสินค้าประเภทAutomotive & Motocyclesราคา135,000บาท
สำหรับปัญหาร้องเรียนออนไลน์ลำดับรองลงมาประกอบด้วยปัญหาเว็บไซต์ผิดกฎหมาย185เรื่องปัญหาอื่นๆ/สอบถามข้อสงสัย79เรื่องปัญหาภัยคุกคามไซเบอร์17เรื่องและข้อสงสัยด้านกฎหมายไอซีที8เรื่อง
ขณะที่จังหวัดที่มียอดแจ้งเรื่องร้องเรียนเข้ามามากที่สุด 5อันดับแรกได้แก่กรุงเทพ119เรื่อง
เชียงใหม่30เรื่องนครราชสีมา29เรื่องปทุมธานี27เรื่องและสมุทรปราการ21เร่ือง
นายเนวินธุ์กล่าวว่าศูนย์ช่วยเหลือและจัดการปัญหาออนไลน์1212 OCCพร้อมเป็นศูนย์กลางช่วยเหลือและประสานการแก้ไขปัญหาให้กับผู้บริโภคและประชาชนที่พบปัญหาจากการซื้อขายสินค้าออนไลน์มีปัญหาในการใช้งานออนไลน์หรือพบเนื้อหาข้อความที่ไม่ถูกต้องในโลกออนไลน์/โซเชียลสามารถร้องเรียนขอคำปรึกษาหรือแจ้งเบาะแสเข้ามาได้ผ่านช่องทางดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสำนักงานสถิติจังหวัดทั่วประเทศ
************
วันศุกร์ที่ 1 กรกฎาคม 2565
การแอบอ้างใช้เครื่องหมายราชการและชื่อสำนักงานคณะกรรมการนโยบายรัฐวิสาหกิจ
แถลงการณ์สำนักงานคณะกรรมการนโยบายรัฐวิสาหกิจ วันที่ 30 มิถุนายน 2565 เรื่อง การแอบอ้างใช้เครื่องหมายราชการและชื่อสำนักงานคณะกรรมการนโยบายรัฐวิสาหกิจ
สำนักงานคณะกรรมการนโยบายรัฐวิสาหกิจเป็นส่วนราชการภายใต้สังกัดของกระทรวงการคลังได้ดำเนินการตรวจพบว่ามีบุคคลนำตราสัญลักษณ์ของสำนักงานคณะกรรมการนโยบายรัฐวิสาหกิจและนำชื่อสำนักงานคณะกรรมการนโยบายรัฐวิสาหกิจไปใช้เป็นการส่วนบุคคล โดยเผยแพร่ผ่านสื่ออิเล็กทรอนิกส์ต่างๆ ทั้งในช่องทางเฟซบุ๊ก และช่องทางอิเล็กทรอนิกส์อื่นๆ โดยไม่ได้รับอนุญาต
สำนักงานคณะกรรมการนโยบายรัฐวิสาหกิจขอเรียนว่า การนำตราสัญลักษณ์อันเป็นเครื่องหมายราชการของสำนักงานหรือนำชื่อของสำนักงานไปใช้เป็นการส่วนบุคคลอาจเข้าข่ายเป็นความผิดตามกฎหมาย ในการนี้ จึงเห็นควรประกาศให้หน่วยงานต่างๆ ทั้งภาครัฐ รัฐวิสาหกิจ และเอกชน รวมถึงประชาชนได้ทราบว่า สำนักงานคณะกรรมการนโยบายรัฐวิสาหกิจจะนำเครื่องหมายราชการหรือชื่อสำนักงานไปใช้เฉพาะในกรณีงานทางราชการของสำนักงาน หรือการมอบหมายงานอื่นๆ ที่ได้รับอนุญาตให้ใช้ ตามกฎหมาย และกรณีการนำตราสัญลักษณ์หรือชื่อของสำนักงานไปใช้เป็นการส่วนบุคคลดังกล่าวนั้นไม่มีความเกี่ยวข้องกับงานทางราชการของสำนักงานแต่ประการใด นอกจากนี้ สำนักงานคณะกรรมการนโยบายรัฐวิสาหกิจจะได้ดำเนินการตรวจสอบการกระทำดังกล่าวของบุคคลว่าเข้าข่ายต้องดำเนินการในทางคดี รวมถึงทำให้เกิดความเสียหายต่อภาครัฐเพียงใด เพื่อจะดำเนินการตามกฎหมายให้ถึงที่สุดต่อไป
ในการนี้หากหน่วยงานภาครัฐ ภาคเอกชน หรือประชาชนเกิดข้อสงสัยเกี่ยวกับการนำตราสัญลักษณ์อันเป็นเครื่องหมายราชการหรือชื่อสำนักงานคณะกรรมการนโยบายรัฐวิสาหกิจไปโดยมิได้รับอนุญาต ใช้ไปในทางที่ไม่เหมาะควร หรือมีข้อสงสัยอื่นใด ขอได้โปรดแจ้งสำนักงานคณะกรรมการนโยบายรัฐวิสาหกิจได้โดยตรงผ่านทางช่องทางจดหมายอิเล็กทรอนิกส์ (E-mail: saraban@sepo.go.th) หรือเบอร์โทรศัพท์ ๐ ๒๒๙๘ ๕๘๘๐ - ๗
ประกาศ ณ วันที่ 30 มิถุนายน 2565
สำนักงานคณะกรรมการนโยบายรัฐวิสาหกิจ
วันจันทร์ที่ 13 ธันวาคม 2564
ดีอีเอส เตือนอย่าหลงเชื่ออยู่ใกล้บริเวณเสาส่งสัญญาณ 5G ทำให้ป่วย คล้ายการติดเชื้อไวรัส
ดีอีเอส เตือนอย่าหลงเชื่ออยู่ใกล้บริเวณเสาส่งสัญญาณ 5G ทำให้ป่วย คล้ายการติดเชื้อไวรัส
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า กรณีที่มีการเผยแพร่ข้อมูลในสื่อสังคมออนไลน์เรื่องอาการเจ็บป่วยเมื่ออยู่ใกล้บริเวณเสาส่งสัญญาณ5Gจะมีอาการเวียนศีรษะคลื่นไส้หูอื้อความดันโลหิตสูงใจสั่นมีอาการสั่นสะเทือนที่ศีรษะและคอมีแรงดันในศีรษะ ซึ่งอาการเจ็บป่วยคล้ายการติดเชื้อไวรัสนั้น ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ ซึ่งทางสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติได้ตรวจสอบและชี้แจงข้อเท็จจริงว่าจนถึงปัจจุบันยังไม่มีรายงานหรือผลการศึกษาจากสถาบันใดที่ระบุว่าเสาส่งสัญญาณโทรศัพท์เคลื่อนที่เสาสัญญาณ5Gก่อให้เกิดอันตราย โดยองค์การอนามัยโลกหรือWHOได้มีการเผยแพร่ข้อมูลว่าจากผลการศึกษายังไม่พบว่าคลื่นความถี่จากเสาส่งสัญญาณโทรศัพท์เคลื่อนที่ก่อให้เกิดอันตรายต่อร่างกายอีกทั้งนักวิชาการโทรคมนาคมหลายคนในประเทศก็ได้ออกมาให้ข้อมูลว่าคลื่น5G 4G 3G 2Gต่างก็เป็นคลื่นวิทยุเหมือนกันแต่ต่างกันที่เทคโนโลยีเท่านั้นดังนั้นข้อเท็จจริงที่ว่าเมื่ออยู่ใกล้เสาส่งสัญญาณ5Gจะมีอาการเจ็บป่วยคล้ายการติดเชื้อไวรัสจึงไม่เป็นความจริง ขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ
ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันเสาร์ที่ 27 สิงหาคม 2565
​รองนายกฯ อนุทิน ติดตามสถานการณ์ “ไข้หวัดมะเขือเทศ” แม้ขณะนี้ยังแพร่ระบาดเฉพาะในต่างประเทศ  ผู้ป่วยส่วนใหญ่เป็นเด็กเล็กอาการไม่รุนแรง และไม่ใช่ไวรัสตัวใหม่แต่อย่างใด
​รองนายกฯ อนุทิน ติดตามสถานการณ์ “ไข้หวัดมะเขือเทศ” แม้ขณะนี้ยังแพร่ระบาดเฉพาะในต่างประเทศ  ผู้ป่วยส่วนใหญ่เป็นเด็กเล็กอาการไม่รุนแรง และไม่ใช่ไวรัสตัวใหม่แต่อย่างใด
วันที่ 27 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่กระทรวงสาธารณสุข ประเทศอินเดียได้มีคำเตือนชาวอินเดียให้ระมัดระวังการระบาดของโรคไข้หวัดมะเขือเทศ (Tomato Flu) เนื่องจากได้พบผู้ป่วยเป็นเด็กเล็กต่ำกว่า 5 ขวบ ในรัฐเกรละ รัฐทมิฬนาฑู รัฐโอริสสา และรัฐหรยาณา ของอินเดีย รวมเกือบ 100 ราย
นายอนุทิน ชาญวีรกูล รองนายกรัฐมนตรีและรมว.สาธารณสุข ได้มอบหมายให้กรมควบคุมโรคและหน่วยงานที่เกี่ยวข้องติดตามสถานการณ์การระบาดดังกล่าว แม้จะยังไม่มีรายงานการพบผู้ป่วยในไทย เป็นการป่วยจากไวรัสที่ก่อให้เกิดโรคมือ เท้า ปาก ซึ่งไม่ใช่ไวรัสใหม่ และอาการไม่รุนแรง แต่ก็ต้องเฝ้าระวังเนื่องจากขณะนี้ไทยได้เปิดประเทศรับผู้เดินทางจากทั่วโลก รวมถึงประเทศที่มีการระบาดของโรค จึงต้องประเมินสถานการณ์ เตรียมแนวทางการคัดกรองและรักษากรณีพบผู้ป่วย
อย่างไรก็ตาม จากข้อมูลเบื้องต้นที่มีขณะนี้สถานการณ์ของโรคไม่น่ากังวล เนื่องจากเป็นการแพร่ระบาดยังอยู่ในวงจำกัด ขณะที่กระบวนการคัดครองและรักษาในประเทศก็สามารถทำได้เช่นเดียวกันกับการรักษาโรคมือเท้าปากในเด็ก ซึ่งปัจจุบันทั้งชุดตรวจคัดกรอง และยารักษา มีอยู่ในสถานพยาบาลในประเทศทุกระดับ เนื่องจากเป็นโรคที่เกิดขึ้นเป็นประจำในเด็กเล็ก และมักเกิดขึ้นมากในช่วงฤดูฝน อากาศเย็น และชื้น ดังนั้นในช่วงฤดูฝนนี้ พ่อ แม่ ผู้ปกครองต้องให้ความระมัดระวังดูแลบุตรหลาน เนื่องจากเชื้อไวรัสซึ่งเป็นสาเหตุของโรคมือเท้าปาก กระจายได้ง่ายจากการสัมผัส โดยเฉพาะการสัมผัสพื้นผิวที่ไม่สะอาด หรือนำสิ่งของไม่สะอาดเข้าปาก
......................
วันเสาร์ที่ 1 มกราคม 2565
รถไฟฟ้าชานเมืองสายสีแดง ส่งมอบความสุขต้อนรับปีเสือ
เสิร์ฟอาหารเช้ามื้อแรกของปีให้แก่ผู้โดยสารทั้ง 13 สถานี
วันที่ 1 มกราคม 2565 บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง จัดกิจกรรมสุดพิเศษ ส่งมอบความสุขต้อนรับปีใหม่ให้แก่ผู้โดยสาร โดยคุณสุเทพ พันธุ์เพ็ง กรรมการผู้อำนวยการใหญ่ รฟฟท.พร้อมทีมอินฟลูเอนเซอร์ นำโดย เกรซ นรินทร มิสไทยแลนด์เวิลด์ 2019 ทูตกรมสุขภาพจิต , โจ-โจ้ คู่แฝดคนขับรถไฟฟ้าโปรไฟล์พรีเมี่ยมสุดฮอตที่ได้รับการพูดถึงอย่างมากในโลกออนไลน์ และเน็ตไอดอลรวม 13 คน ออกเสิร์ฟอาหารเช้ามื้อแรกของปี ให้แก่ผู้โดยสารทั้ง 13 สถานี ตั้งแต่เวลา 06.30 น. ทั้งนี้กิจกรรมดังกล่าวจัดขึ้นภายใต้มาตรการป้องกันการแพร่ระบาดของไวรัสโควิด-19 อย่างเคร่งครัด
รถไฟฟ้าสายสีแดง ยกระดับคุณภาพชีวิตชานเมือง
วันอังคารที่ 18 มกราคม 2565
ครม. ตั้ง ม.ล. ชโยทิตฯ เป็นที่ปรึกษา นรม. ทำหน้าที่ผู้แทนการค้าไทย
ครม. ตั้ง ม.ล. ชโยทิตฯ เป็นที่ปรึกษา นรม. ทำหน้าที่ผู้แทนการค้าไทย
วันที่ 18 มกราคม 2565 นายธนกรวังบุญคงชนะ โฆษกประจำสำนักนายกรัฐมนตรี เปิดเผย วันนี้ ที่ประชุมคณะรัฐมนตรี รับทราบ การแต่งตั้ง หม่อมหลวงชโยทิต กฤดากรเป็นที่ปรึกษานายกรัฐมนตรีเพื่อทำหน้าที่ผู้แทนการค้าไทย มีผลตั้งแต่ 6 มกราคม 2565เป็นต้นไปพร้อมมอบหมายให้กระทรวงการต่างประเทศ และกระทรวงพาณิชย์สนับสนุนและอำนวยความสะดวกในการปฏิบัติหน้าที่ โดยมีสำนักเลขาธิการนายกรัฐมนตรีดำเนินการเกี่ยวกับงานด้านเลขานุการให้ผู้แทนการค้าไทย
โฆษกประจำสำนักนายกรัฐมนตรี ยังเปิดเผยว่า ระเบียบสำนักนายกรัฐมนตรีว่าด้วยผู้แทนการค้าไทย พ.ศ. 2552 กำหนดให้ในการดำเนินนโยบายด้านการค้าและการลงทุนระหว่างประเทศ นายกรัฐมนตรีมีอำนาจแต่งตั้งผู้ทรงคุณวุฒิเป็นที่ปรึกษานายกรัฐมนตรีเพื่อทำหน้าที่ผู้แทนการค้าไทยจำนวนไม่เกิน 5 คน โดยแต่งตั้งคนหนึ่งเป็นประธานผู้แทนการค้าไทยทำหน้าที่ประสาน การปฎิบัติงานของผู้แทนการค้าไทยด้วย
อนึ่ง ผู้แทนการค้าไทย มีอำนาจหน้าที่ตามระเบียบสำนักนายกรัฐมนตรีว่าด้วยผู้แทนการค้าไทย พ.ศ. 2552โดยเป็นผู้แทนพิเศษของนายกรัฐมนตรี ในการเจรจากับต่างประเทศหรือกับองค์การระหว่างประเทศในด้านการค้าและการลงทุนระหว่างประเทศ รวมทั้งเรื่องอื่นที่เกี่ยวเนื่อง เพื่อให้เป็นไปตามนโยบาย ยุทธศาสตร์ ท่าทีของรัฐบาลและคณะกรรมการนโยบายเศรษฐกิจระหว่างประเทศ ตามประเด็นที่นายกรัฐมนตรีมอบหมาย เสนอแนะ และให้คำปรึกษาแก่นายกรัฐมนตรีเกี่ยวกับการดำเนินนโยบายการค้าและการลงทุนระหว่างประเทศ และเศรษฐกิจระหว่างประเทศ รวมทั้งผลกระทบที่เกิดจากการดำเนินการดังกล่าว หรือผลกระทบด้านการค้าและการลงทุนระหว่างประเทศจากการคำเนินนโยบายด้านอื่น ๆ รวมทั้งบูรณาการและประสานการปฏิบัติตามนโยบายด้านการค้าและการลงทุนระหว่างประเทศ
------------------------
วันศุกร์ที่ 8 เมษายน 2565
เย็นทั่วหล้า มหาสงกรานต์ 2565
วันศุกร์ที่ 8 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมสืบสานประเพณีไทยโดยจัดงานเทศกาลเย็นทั่วหล้า มหาสงกรานต์ 2565 เน้นการทำบุญการละเล่น และการแสดงทางวัฒนธรรมประเพณี ภายใต้แนวคิด “สงกรานต์วิถีใหม่ แต่งไทยเที่ยววัด” ที่วัด 10 แห่งใน กทม. ได้แก่ วัดราชบพิธสถิตมหาสีมารามราชวรวิหาร วัดสระเกศราชวรมหาวิหาร วัดกัลยาณมิตรวรมหาวิหาร วัดอรุณราชวรารามราชวรมหาวิหาร วัดพระเชตุพนวิมลมังคลารามราชวรมหาวิหาร วัดมหาธาตุยุวราชรังสฤษฎิ์ราชวรมหาวิหาร วัดสุทัศนเทพวรารามราชวรมหาวิหาร วัดระฆังโฆสิตารามวรมหาวิหาร วัดราชนัดดารามวรวิหาร และวัดประยุรวงศาวาสวรวิหาร ระหว่างวันที่ 9-17 เม.ย. 2565 โดยขอให้ประชาชนร่วมกิจกรรมด้วยความระมัดระวัง และปฏิบัติตามมาตรการสาธารณสุขอย่างเคร่งครัด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 มิถุนายน 2565
โฆษกรัฐบาลเผย “นายกฯ” พอใจแก้ปัญหาหนี้สินครูคืบหน้า โดย ศธ. จัดตั้งสถานีแก้หนี้ครูทั่วประเทศแล้ว 558 สถานี ทั่วประเทศ หวังครูมีคุณภาพชีวิตที่ดีขึ้น
โฆษกรัฐบาลเผย “นายกฯ” พอใจแก้ปัญหาหนี้สินครูคืบหน้า โดย ศธ. จัดตั้งสถานีแก้หนี้ครูทั่วประเทศแล้ว 558 สถานี ทั่วประเทศ หวังครูมีคุณภาพชีวิตที่ดีขึ้น
วันที่ 17 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงความคืบหน้าการแก้ไขปัญหาหนี้สินครูทั้งระบบตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มุ่งมั่นให้ประชาชนมีคุณภาพชีวิตดี โดยประกาศให้ปี 2565 เป็น “ปีแห่งการแก้หนี้ภาคครัวเรือน” ว่า กระทรวงศึกษาธิการได้เร่งขับเคลื่อนการแก้ไขปัญหาอย่างเป็นรูปธรรม ผ่านการดำเนินตามมาตรการ 7 เรื่อง ได้แก่ 1) การปรับลดอัตราดอกเบี้ยเงินกู้ ให้สมกับเป็นสินเชื่อสวัสดิการ 2) ตัดเงินเดือนของข้าราชการ การทำให้ครูมีเงินเหลือใช้หลังจากชำระหนี้ ไม่น้อยกว่า 30% หรือไม่น้อยกว่าเดือนละ 9,000 บาท 3) การคุมยอดหนี้ที่ครูจะสามารถกู้ได้ ไม่ให้เกินศักยภาพที่จะชำระคืนได้ด้วยเงินเดือน 4) การปรับโครงสร้างหนี้ เพื่อให้เจ้าหนี้ทุกรายสามารถแบ่งเงินเดือน 70% ได้อย่างเพียงพอ 5) การประกาศกำหนดกฎเกณฑ์ที่เกี่ยวข้องกับการดำเนินการตัดเงินเดือน 6) การแก้ปัญหากรณีครูผู้กู้และผู้ค้ำประกันถูกฟ้องร้องดำเนินคดี และ 7) การช่วยครูแก้ไขปัญหาหนี้นอกระบบ
โฆษกประจำสำนักนายกรัฐมนตรีกล่าวว่า ปัจจุบันกระทรวงศึกษาธิการได้จัดตั้งสถานีแก้หนี้ครูทั่วประเทศแล้ว 558 สถานี คือ ระดับจังหวัด 77 แห่ง ระดับเขตพื้นที่การศึกษา 245 แห่ง และระดับส่วนกลาง เช่น สป. กศน. ก.ค.ศ. สอศ. 236 แห่ง เพื่อให้สามารถรองรับครูและบุคลากรทางการศึกษาที่ลงทะเบียนขอรับการช่วยเหลือแก้หนี้ 41,128 คน ได้อย่างครอบคลุม ขณะนี้สถานีแก้หนี้ทุกแห่งกำลังวิเคราะห์ข้อมูล และติดต่อขอข้อมูลจากผู้ลงทะเบียน เพื่อรวบรวม วิเคราะห์ จัดทำข้อมูลการลงทะเบียนแก้ไขปัญหาหนี้สินครูฯ ขอให้เชื่อมั่นแนวทางดำเนินงานแก้หนี้สินครูทั้งระบบเกิดขึ้นได้จริง เพื่อให้หนี้สินของครูทั่วประเทศที่ยังปฏิบัติหน้าที่อยู่ 4 แสนคน และที่เกษียณอายุราชการแล้วอีก 5 แสนคน รวม 9 แสนคน รวมยอดหนี้สวัสดิการหักเงินเดือน ข้าราชการ 1.4 ล้านล้านบาท แบ่งเป็นสหกรณ์ออมทรัพย์ครู 108 แห่ง ยอดหนี้ 9 แสนล้าน และสถาบัน การเงิน 3 แห่ง ธนาคารออมสินอาคารสงเคราะห์ กรุงไทย ยอดหนี้ 5 แสนล้านบาท ได้รับการแก้ไขตาม แนวทางดังกล่าว โดยมีหนี้เสียหรือเป็น NPLs ไม่เกิน 1-2% เท่านั้น
“นายกรัฐมนตรี ตั้งใจขับเคลื่อนโครงการแก้ไขปัญหาหนี้สินครูและบุคลากรทางการศึกษาให้เกิดผลสัมฤทธิ์ เพื่อร่วมกันยกระดับคุณภาพชีวิตครูและครอบครัว ช่วยลดความกังวล ซึ่งจะส่งผลให้ครูและบุคลากรทางการศึกษาสามารถปฏิบัติหน้าที่ได้อย่างเต็มประสิทธิภาพ สร้างคุณภาพของนักเรียนและเยาวชนของประเทศให้เป็นทรัพยากรบุคคลที่มีคุณภาพ” นายธนกรฯ กล่าว
วันอังคารที่ 13 กรกฎาคม 2564
“ยิ่งออมยิ่งได้” ผ่าน 4 ธนาคาร วงเงิน  40,000 ล้านบาท จำหน่ายหมดแล้ว
วานนี้ (12 ก.ค.2564) เป็นวันแรกของการจำหน่ายพันธบัตรออมทรัพย์พิเศษรุ่น “ยิ่งออมยิ่งได้” ผ่าน 4 ธนาคารตัวแทนจำหน่าย วงเงิน 40,000 ลบ. ถือเป็นการปิดจำหน่ายพันธบัตรออมทรัพย์พิเศษรุ่น “ยิ่งออมยิ่งได้” ทุกช่องทางในวันนี้เมื่อเวลา 10.00 น.
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า เมื่อวานนี้ (12 กรกฎาคม 2564) เป็นวันแรกของการจำหน่ายพันธบัตรออมทรัพย์พิเศษรุ่น “ยิ่งออมยิ่งได้” ผ่าน 4 ธนาคารตัวแทนจำหน่าย วงเงิน 40,000 ล้านบาท ซึ่งเป็นการจำหน่ายต่อเนื่องจาก “ยิ่งออมยิ่งได้บนวอลเล็ต สบม.” วงเงิน 10,000 ล้านบาท เมื่อวันที่ 5 กรกฎาคม 2564 ที่ผ่านมา โดยถือเป็นการปิดการจำหน่ายพันธบัตรออมทรัพย์พิเศษรุ่น “ยิ่งออมยิ่งได้” ทุกช่องทางในวันนี้เมื่อเวลา 10.00 น. ซึ่งการจำหน่ายพันธบัตรรัฐบาลในครั้งนี้ถือได้ว่าประสบความสำเร็จอย่างดีเยี่ยม ผู้ลงทุนทั้งประชาชนทั่วไป และนิติบุคคลที่ไม่แสวงหาผลกำไรให้ความสนใจลงทุนในพันธบัตรที่มีความมั่นคง ได้รับดอกเบี้ยแน่นอน ตามระยะเวลาที่กำหนด
สบน. ขอขอบคุณประชาชนและนิติบุคคลที่ไม่แสวงหากำไรที่ให้ความสนใจลงทุนพันธบัตรออมทรัพย์พิเศษรุ่น “ยิ่งออมยิ่งได้” ทั้ง 2 รุ่น และขอบคุณธนาคารตัวแทนจำหน่ายทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ที่เป็นส่วนหนึ่งของความสำเร็จในครั้งนี้
ทั้งนี้ ผู้สนใจสามารถติดตามข่าวสารการจำหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสำนักงานบริหารหนี้สาธารณะ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันพุธที่ 11 พฤษภาคม 2565
การประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจำปี 2565
การประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจำปี 2565
วันที่ 11 พฤษภาคม 2565 นายโอภาส ทองยงค์ รองปลัดกระทรวงเกษตรและสหกรณ์ เป็นประธานในพิธีเปิดการประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจำปี 2565 โดยมี นายประกอบ เผ่าพงศ์ รองอธิบดีกรมส่งเสริมสหกรณ์ ปราชญ์เกษตรของแผ่นดิน เกษตรกร สถาบันเกษตรกร สหกรณ์ดีเด่นแห่งชาติ และเจ้าหน้าที่ที่เกี่ยวข้องเข้าร่วมการประชุม ณ โรงแรมรอยัลซิตี้ เขตบางพลัด กรุงเทพมหานคร
สำหรับ การประชุมเชิงปฏิบัติการฝึกซ้อมผู้เข้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจำปี 2565 สืบเนื่องจากกระทรวงเกษตรและสหกรณ์ มีนโยบายให้หน่วยงานราชการในสังกัด ดำเนินการคัดเลือกปราชญ์เกษตรของแผ่นดิน เกษตรกร สถาบันเกษตรกร และสหกรณ์ที่มีผลงานดีเด่นให้ปรากฎต่อสาธารณชนทั่วไปได้รู้จักและยึดถือเป็นแบบอย่างในแนวทางปฏิบัติงาน ซึ่งทางกระทรวงเกษตรและสหกรณ์ ได้มอบหมายให้ “กรมส่งเสริมสหกรณ์” ร่วมกับ “กรมส่งเสริมการเกษตร” รับผิดชอบการฝึกซ้อมเกษตรกรผู้เข้ารับพระราชทานโล่รางวัลฯ กรมส่งเสริมสหกรณ์ ในฐานะหน่วยงานที่รับผิดชอบหลัก จึงได้จัดการประชุมเชิงปฏิบัติการฯ ครั้งนี้ขึ้น เพื่อสร้างกระบวนการมีส่วนร่วมในการซักซ้อม ทำความเข้าใจเกี่ยวกับขั้นตอนและวิธีการเข้าเฝ้ารับพระราชทานโล่รางวัล รวมถึงฝึกซ้อมผู้เข้ารับพระราชทานโล่รางวัลให้มีความพร้อมเพรียง ปฏิบัติได้ถูกต้องตามหลักพิธีทุกขั้นตอน
ในการนี้ รองปลัดกระทรวงเกษตรและสหกรณ์ ได้กล่าวแสดงความยินดีแก่ผู้ได้รับพระราชทานรางวัลทุกท่าน พร้อมทั้งกล่าวขอบคุณคณะทำงานทุกคน และขออวยพรให้การจัดการประชุมเชิงปฏิบัติการฝึกซ้อมฯในครั้งนี้ ประสบความสำเร็จบรรลุตามวัตถุประสงค์ทุกประการ
ทั้งนี้ ปราชญ์เกษตรของแผ่นดิน เกษตรกร สถาบันเกษตรกร และสหกรณ์ดีเด่นแห่งชาติที่ได้รับการคัดเลือก จำนวน 34 รางวัล จะได้เข้าเฝ้ารับพระราชทานโล่รางวัล ในงานพระราชพิธีพืชมงคลจรดพระนังคัลแรกนาขวัญ ประจำปี 2565 ในวันศุกร์ที่ 13 พฤษภาคม 2565 ณ พลับพลาที่ประทับ มณฑลพิธีท้องสนามหลวง
วันเสาร์ที่ 30 เมษายน 2565
ก.แรงงาน จัดอบรม 10 หลักสูตร ส่งเสริมการท่องเที่ยวระเบียงเศรษฐกิจภาคใต้ (ชุมพร ระนอง สุราษฎร์ธานี นครศรีธรรมราช) ตั้งเป้าฝึกทักษะแรงงานกว่า 800 คน
.....
กระทรวงแรงงาน เผยว่าการพัฒนาพื้นที่ระเบียงเศรษฐกิจภาคใต้ (Southern Economic Corridor: SEC) อย่างยั่งยืน เป็นการพัฒนาเศษฐกิจในพื้นที่เศรษฐกิจใหม่ และทางออกทางทะเลของภาคใต้ตอนบน 4 จังหวัด คือ ชุมพร ระนอง สุราษฎร์ธานี และ นครศรีธรรมราช จึงจำเป็นต้องมีแรงงานที่มีทักษะความรู้ความสามารถ รองรับกับการพัฒนาดังกล่าว
.
ดังนั้น กรมพัฒนาฝีมือแรงงาน จึงเร่งดำเนินการฝึกทักษะให้แก่แรงงานทุกกลุ่ม ประมาณ 800 คน ผ่านหน่วยงานในสังกัดที่อยู่ในพื้นที่ระเบียงเศรษฐกิจภาคใต้ตอนบนประกอบด้วย
.
-สถาบันพัฒนาฝีมือแรงงาน 11 สุราษฎร์ธานี
-สถาบันพัฒนาฝีมือแรงงาน 22 นครศรีธรรมราช
-สำนักงานพัฒนาฝีมือแรงงานระนอง
-สำนักงานพัฒนาฝีมือแรงงานชุมพร
.
โดยจัดฝึกอบรมทักษะในหลักสูตรที่เกี่ยวกับการรองรับการท่องเที่ยว ดังนี้
.
1.ภาษาอังกฤษเพื่อการสื่อสารสำหรับพนักงานโรงแรม
2.การยกระดับคุณภาพงานบริการที่เป็นเลิศ
3.การทำเบเกอรี่ บาริสต้ามืออาชีพ
4.การแปรรูปอาหารทะเล
5.การนวดอโรมา
6.นวดฝ่าเท้าเพื่อสุขภาพ นักส่งเสริมสุขภาพแบบองค์รวม สปาตะวันตก (หัตถบำบัด)
7.การสร้างอินโฟกราฟิกส์เพื่อธุรกิจท่องเที่ยวและบริการ
8.การท่องเที่ยววิถีไทยในชุมชนยุค Thailand 4.0
9.การประกอบธุรกิจร้านกาแฟ
10.การจัดการด้านอาหารและโภชนาการบนเรือ
.
ผู้สนใจเข้ารับการฝึกอบรมในหลักสูตรอื่น ๆ นอกเหนือจากโครงการดังกล่าว สามารถดูหลักสูตรเปิดฝึกอบรมได้ที่เว็บไซต์ www.dsd.go.th หัวข้อ กำหนดการฝึกอบรม
.
และสามารถติดต่อสอบถามได้ที่สถาบันพัฒนาฝีมือแรงงาน สำนักงานพัฒนาฝีมือแรงงาน ทุกแห่งทั่วประเทศ หรือ สายด่วน 1506 กด 4
.
อ่านเพิ่มเติม คลิก https://www.thaigov.go.th/news/contents/details/53911
#ไทยคู่ฟ้า #ร่วมต้านโควิด19
-------------------
วันศุกร์ที่ 24 ธันวาคม 2564
รัฐมนตรีฯ สุริยะ ให้ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จำกัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเอลเลียต จาง ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จำกัด และคณะเข้าพบ
รัฐมนตรีฯ สุริยะ ให้ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จำกัด เข้าพบ
วันนี้ (24 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเอลเลียต จาง ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จำกัด และคณะเข้าพบ เพื่อหารือเกี่ยวกับการลงทุนผลิตรถยนต์ไฟฟ้า xEV และแบตเตอรี่ในประเทศไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นางศิริเพ็ญ เกียรติเฟื่องฟู รองผู้อำนวยการสำนักงานเศรษฐกิจอุตสาหกรรม ร่วมหารือ ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
วันจันทร์ที่ 11 ตุลาคม 2564
กทม. ใช้ศูนย์พักคอยสะพานสูง รับคนไร้บ้านที่ป่วยโควิด-19
กทม. ใช้ศูนย์พักคอยสะพานสูง รับคนไร้บ้านที่ป่วยโควิด-19
กทม. ใช้ศูนย์พักคอยเขตสะพานสูง เป็นศูนย์กลางรับ-ส่งต่อ คนไร้บ้านที่ติดโควิด-19 โดยจะส่งรักษาที่ Hospitel ของ รพ.ปิยะเวท แต่หากพบว่ามีอาการทางจิตร่วมด้วยจะส่งรักษาที่ รพ.สมเด็จเจ้าพระยา ของกรมสุขภาพจิต ส่วนคนไร้บ้านที่ไม่มีเลข 13 หลัก จะรักษาที่ศูนย์พักคอยเขตสะพานสูง ซึ่งอยู่ในความดูแลของ รพ.คลองสามวา
.
ทุกกรณี จะรักษาจนหาย และประสานกระทรวง พม. หาที่พักพิงให้ หรือส่งกลับภูมิลำเนาตามความสมัครใจ ประชาชนที่พบเห็นคนไร้บ้านที่สงสัยว่าติดโควิด-19 แจ้งได้ที่ศูนย์พักคอยเขตสะพานสูง โทร 0944505204
#ไทยคู่ฟ้า#รวมไทยสร้างชาติ#ร่วมต้านโควิด19
-------------------